Diari Oficial de la Generalitat Valenciana


Sumari del DOGV 6912, del 28-11-2012 (2012/10994)

RESOLUCIÓ de 16 de novembre de 2012, de la presidenta de l'Agència Valenciana del Turisme, per la qual es deixa sense efecte la Resolució de 29 de febrer de 2012, de la mateixa presidenta, per la qual es van convocar les ajudes de l'Agència per a l'any 2012, excepte pel que fa als expedients compresos en els annexos de la Resolució de 16 de juliol de 2012, de la mateixa presidència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6912

Data del DOGV
:   28-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10336


Data del document
:   16-11-2012

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 16 de novembre de 2012, de la presidenta de l'Agència Valenciana del Turisme, per la qual es deixa sense efecte la Resolució de 29 de febrer de 2012, de la mateixa presidenta, per la qual es van convocar les ajudes de l'Agència per a l'any 2012, excepte pel que fa als expedients compresos en els annexos de la Resolució de 16 de juliol de 2012, de la mateixa presidència. [2012/10050]  
Per la Resolució de 29 de febrer de 2012, de la presidenta de l'Agència Valenciana del Turisme, es van convocar les ajudes de l'Agència per a l'any 2012, en el marc del Pla Estratègic Global del Turisme de la Comunitat Valenciana (DOCV 6739, 22.03.2012).  
En relació amb la dita convocatòria s'ha dictat la Resolució de la mateixa presidenta, de 16 de juliol de 2012 (publicada en el DOCV 6831, 01.08.2012), per mitjà de la qual s'han concedit ajudes en els expedients compresos en els annexos I i II.  
De conformitat amb el que preveu l'article 9.4 de la Llei 38/2003, de 17 de novembre, General de Subvencions, l'atorgament d'una subvenció ha de complir, entre altres requisits, el de l'existència de crèdit adequat i suficient per a atendre les obligacions de contingut econòmic que deriven de la concessió de la subvenció.  
L'actual crisi econòmica ha donat lloc a un important increment del dèficit públic que ha obligat a adoptar mesures dràstiques i urgents per a contindre'l i reduir-lo, plasmades en els acords del Consell de 27 d'abril i de 6 de juliol de l'any en curs, la qual cosa determina que resulte inviable l'assumpció de més compromisos de gasto.  
En conseqüència, de conformitat amb el que establix l'article 47.11 del Text Refós de la Llei d'Hisenda Pública de la Generalitat Valenciana, i en exercici de la facultat d'emetre les resolucions d'execució dels programes de l'Agència, prevista en l'article 5.2, lletra h, del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme (modificat pel Decret 101/2011, de 26 d'agost, del Consell), resolc:   
  
  
Primer  
Deixar sense efecte la Resolució de 29 de febrer de 2012, de la presidenta de l'Agència Valenciana del Turisme, per mitjà de la qual es van convocar les ajudes de l'Agència per a l'any 2012, en el marc del Pla Estratègic Global del Turisme de la Comunitat Valenciana (DOCV 6739, 22.03.2012), excepte pel que fa als expedients amb ajuda ja concedida en virtut de la resolució de la mateixa presidenta de 16.07.2012 (expedients compresos en els annexos I i II d'esta última resolució, publicada en el DOCV 6831, 01.08.2012).  
  
Segon  
Deixar sense efecte els actes administratius derivats de l'aplicació de l'esmentada convocatòria (amb l'excepció assenyalada en el punt primer), quedant arxivades sense més tràmit les corresponents sol·licituds amb la documentació aportada, per haver quedat sense objecte la seua pretensió, en compliment del que disposa l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Tercer  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
Contra la present resolució, que posa fi a la via administrativa, es podrà interposar un recurs contenciós administratiu davant dels jutjats contenciosos administratius de València, dins del termini de dos mesos comptats des de l'endemà de la seua publicació en el Diari Oficial de la Comunitat Valenciana i, potestativament, un recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de la seua publicació en el Diari Oficial de la Comunitat Valenciana, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 16 de novembre de 2012.- La presidenta de l'Agència Valenciana del Turisme: Lola Johnson Sastre.